CELEX: 32021D1853
Language: hu
Date: 2021-10-18 00:00:00
Title: A Tanács (EU) 2021/1853 határozata (2021. október 18.) az Európai Unió által az egyrészről az Európai Közösségek és azok tagállamai, másrészről az Egyiptomi Arab Köztársaság közötti társulás létrehozásáról szóló euromediterrán megállapodással létrehozott Társulási Tanácsban az EU–Egyiptom partnerségi prioritások érvényességének az új, aktualizált partnerségi prioritások Társulási Tanács általi elfogadásáig történő meghosszabbítása tekintetében képviselendő álláspontról

2021.10.22.   
               
               
                  HU
               
               
                  Az Európai Unió Hivatalos Lapja
               
               
                  L 374/54
               
            
         A TANÁCS (EU) 2021/1853 HATÁROZATA
         (2021. október 18.)
         az Európai Unió által az egyrészről az Európai Közösségek és azok tagállamai, másrészről az Egyiptomi Arab Köztársaság közötti társulás létrehozásáról szóló euromediterrán megállapodással létrehozott Társulási Tanácsban az EU–Egyiptom partnerségi prioritások érvényességének az új, aktualizált partnerségi prioritások Társulási Tanács általi elfogadásáig történő meghosszabbítása tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Közösségek és azok tagállamai, másrészről az Egyiptomi Arab Köztársaság közötti társulás létrehozásáról szóló euromediterrán megállapodást (1) (a továbbiakban: a megállapodás) 2001. június 25-én írták alá, és az 2004. június 1-jén hatályba lépett.
                  
               
                     (2)
                  
                  
                     Az Európai Unió és Egyiptom a Társulási Tanács 2017. július 25-i ülésén megállapodott a Társulási Tanács 1/2017 ajánlásában (2) meghatározottak szerinti partnerségi prioritásokról.
                  
               
                     (3)
                  
                  
                     Mindkét fél megállapodott arról, hogy a partnerség megszilárdításához irányadó dokumentumként az EU–Egyiptom partnerségi prioritások érvényességét az új, aktualizált partnerségi prioritások elfogadásáig meg kell hosszabbítani.
                  
               
                     (4)
                  
                  
                     A megállapodás 76. cikke alapján a Társulási Tanács hatáskörrel rendelkezik arra, hogy határozatokat hozzon a megállapodás célkitűzéseinek megvalósítása céljából.
                  
               
                     (5)
                  
                  
                     A Társulási Tanácsnak írásbeli eljárás útján ajánlást kell elfogadnia a partnerségi prioritások érvényességének az új, aktualizált partnerségi prioritások Társulási Tanács általi elfogadásáig történő meghosszabbítása céljából.
                  
               
                     (6)
                  
                  
                     Helyénvaló meghatározni az Unió által a Társulási Tanácsban képviselendő álláspontot, mivel a Társulási Tanács ajánlása joghatással fog bírni
                  
               
                     (7)
                  
                  
                     Az Uniónak a Társulási Tanácsban képviselendő álláspontja ezért a Társulási Tanács ajánlástervezetén kell, hogy alapuljon,
                  
               ELFOGADTA EZT A HATÁROZATOT:
         
            1. cikk
            Az Unió által az egyrészről az Európai Közösségek és azok tagállamai, másrészről az Egyiptomi Arab Köztársaság közötti társulás létrehozásáról szóló euromediterrán megállapodással létrehozott Társulási Tanácsban az EU–Egyiptom partnerségi prioritások érvényességének az új, aktualizált partnerségi prioritások Társulási Tanács általi elfogadásáig történő meghosszabbítása tekintetében képviselendő álláspontnak a Társulási Tanács ajánlástervezetén (3) kell alapulnia.
         
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2021. október 18-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 304., 2004.9.30., 39. o.
         
         
            (2)  Az EU–Egyiptom Társulási Tanács 1/2017 ajánlása (2017. július 25.) az EU–Egyiptom partnerségi prioritásokról való megállapodásról (HL L 255., 2017.10.3., 26. o.).
         
            (3)  Lásd az ST 12260/21 dokumentumot a http://register.consilium.europa.eu oldalon.